text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "10 ra\u0301\u00f0 til hu\u0301sarhaldi\u00f0 i\u0301 koronati\u0301\u00f0ini"}, {"text_idx": "#000002", "text": "Eg ivist onga l\u00f8tu i\u0301, at eg ikki eri einsam\u00f8ll um at hugsa \u201cHetta geri eg, ta\u0301 eg fa\u0301i ti\u0301\u00f0\u201d."}, {"text_idx": "#000003", "text": "Samvitskan var ikki alti\u0301\u00f0 li\u0301ka go\u0301\u00f0, ti\u0301 eg visti, at eg burdi vaska\u00f0 \u00f8ll kl\u00e6\u00f0ini, sortera\u00f0 myndir, rudda\u00f0 kl\u00e6\u00f0ir u\u0301t, vaska\u00f0 m\u00e6r hu\u0301si\u00f0, hugna\u00f0 eitt sindur um, gera kamari\u00f0 hja\u0301 sonininum, hampa\u00f0 uppa\u0301 veggir og loft, rudda\u00f0 upp i\u0301 kjallaranum, undir va\u00f0ingini og i\u0301 ska\u0301pum. Ja, listin var sera langur, um alt sum la\u0301 m\u00e6r a\u0301 la\u0301ni\u00f0 vi\u00f0vi\u0301kjandi hu\u0301sunum."}, {"text_idx": "#000005", "text": "Eg havi gj\u00f8rt ein lista yvir ting, sum ein kann gera, nu\u0301 korona herjar i\u0301 okkara li\u0301tla landi."}, {"text_idx": "#000006", "text": "Ja, eg veit at ta\u00f0 er SO ke\u00f0iligt at rudda ein kjallara. Ein hevur bestan hug til at antin bi\u00f0ja mannin or\u00f0na ta\u00f0 ella lata ta\u00f0 bi\u0301\u00f0a. Men eg hev\u00f0i tann \u201ctrupulleikan\u201d at ma\u00f0urin var til arbei\u00f0is. Eg to\u0301k sakina i\u0301 egnar hendur. Sonurin hevur veri\u00f0 heima, so eg ba\u00f0 hann koma vi\u00f0 m\u00e6r i\u0301 kjallarin at \u201carbei\u00f0a\u201d. Aftana\u0301 fy\u0301ra dagar vi\u00f0 go\u0301\u00f0ari hja\u0301lp fra\u0301 soninum (og manninum, sum kom heim vegna korona ) pluss eini 20 fullar bilar vi\u00f0 skrelli, hava vit nu\u0301 ein ruddligan kjallara."}, {"text_idx": "#000007", "text": "Ja, eg veit. Ta\u00f0 er no\u0301gv l\u00e6ttari sagt enn gj\u00f8rt. Ta\u00f0 gekk skjo\u0301tt fyri seg, at sortera \u00f8ll kl\u00e6\u00f0ini hja\u0301 b\u00e6\u00f0i soninum og manninum. Men mi\u0301ni egnu kl\u00e6\u00f0ir var ein heilt onnur s\u00f8ga. Eg veit ikki, hvussu ta\u00f0 er hja\u0301 \u00f8\u00f0rum, men eg sja\u0301lv eri sera go\u0301\u00f0 vi\u00f0 mi\u0301ni kl\u00e6\u00f0ir. So hv\u00f8rjafer\u00f0 eg hev\u00f0i ein kjo\u0301la, blusu ella topp i\u0301 hondini, so hugsa\u00f0i eg \u201cA\u030ahhh hetta var eg i\u0301 ta\u0301 og ta\u0301\u201d."}, {"text_idx": "#000008", "text": "Eg sa\u0301 skjo\u0301tt, at solei\u00f0is kundi eg slett ikki hugsa, um eg skuldi fa\u0301a naka\u00f0 burturu\u0301r. So eg broytti hugsan og fo\u0301r til \u201cFari eg i\u0301 hetta aftur?\u201d, \u201cN\u00e6r var eg i\u0301 hesum si\u0301\u00f0st\u201d og \u201cKann eg vera hesum fyriuttan\u201d. Vi\u00f0 hesum hugbur\u00f0inum gekk ta\u00f0 skjo\u0301tt at sortera kl\u00e6\u00f0ini."}, {"text_idx": "#000009", "text": "Ta\u0301 eg var farin i\u0301 gongd, fekk eg alvorliga blo\u0301\u00f0 uppa\u0301 tonnina. Eg havi leingi havt sera ringa samvitsku um, at \u00f8ll barnakl\u00e6\u00f0ini hja\u0301 sonininum lo\u0301gu o\u0301sortera\u00f0i undir va\u00f0ingini. Nu\u0301 alt er sortera\u00f0, hava fleiri i\u0301 bygdini fingi\u00f0 heilar sekkir av kl\u00e6\u00f0um. Tey kl\u00e6\u00f0ini, sum ikki eru givin burtur, eru goymd. Ta\u0301 hendan korona er li\u00f0ug, fara kl\u00e6\u00f0ini til Bla\u0301akross."}, {"text_idx": "#000010", "text": "Eg var blivin so eviga troytt av lampunum i\u0301 stovunum, k\u00f8kinum og kamarinum. T\u00e6r vo\u0301ru gamlar og keyptar i\u0301 ney\u00f0loysn, ta\u0301 vit fluttu inn. Eg fo\u0301r ein tu\u0301r til handils og kom heim aftur vi\u00f0 fy\u0301ra ny\u0301ggjum lampum. Eg var so miki\u00f0 heldig, at svigermor hev\u00f0i einar gardinur til okkum. So t\u00e6r ke\u00f0iligu rey\u00f0u, velour gardinurnar blivu skiftar u\u0301t vi\u00f0 einar hvi\u0301tar tunnar gardindur. Eisini vo\u0301ru vit so heldig, at onkur i\u0301 familjuni hev\u00f0i fingi\u00f0 fatur a\u0301 eini ny\u0301ggjari sofu. Vit blivu spurd, um vit vildu hava ti\u0301 gomlu. Sja\u0301lvandi s\u00f8gdu vit ja takk. So nu\u0301 hava vit eisini eina lekkra sofu"}, {"text_idx": "#000011", "text": "Svigermor er so o\u0301f\u00f8r, at hon hevur skift allar si\u0301nar gardinur u\u0301t, og seyma ny\u0301ggjar. Dugir tu\u0301 v\u00e6l at seyma, so er ta\u00f0 eisini ein m\u00f8guleiki. Eg eri ti\u0301verri ikki serliga go\u0301\u00f0 til hendurnar."}, {"text_idx": "#000012", "text": "Eg hev\u00f0i faktiskt als ikki lagt til merkis, hvussu no\u0301gv eg havi fors\u00f8mt mi\u0301nar urtapottar, vi\u00f0 at hava alt anna\u00f0 at gera. Men ta\u00f0 sa\u0301 eg nu\u0301, ta\u0301 eg innr\u00e6tta\u00f0i stovuna. So eg fo\u0301r og keypti m\u00e6r mold, ta\u0301 eg ali\u0301kav\u00e6l var i\u0301 einum handli, sum selur urtapottar, so keypti eg m\u00e6r tri\u0301ggjar ny\u0301ggjar urtapottar til k\u00f8kin og stovuna. Eg ma\u0301 a\u0301sanna\u00f0, at ta\u00f0 er sera avstressandi at planta urtapottar um. Ru\u0301mi\u00f0 ver\u00f0ur eisini heilt \u00f8\u00f0rvi\u0301si, ta\u0301 planturnar eru v\u00e6l r\u00f8ktar. M\u00e6r da\u0301mar sera v\u00e6l, at hava urtapottar i\u0301 ru\u0301minum, so mi\u0301tt n\u00e6sta keyp ver\u00f0ur ein hvi\u0301t Orkide\u0301."}, {"text_idx": "#000013", "text": "Samvitskan hevur veri\u00f0 no\u0301gv uppa\u0301 sp\u00e6l, ta\u0301 ta\u00f0 kemur til o\u0301rudd i\u0301 k\u00f8ks ska\u0301pinum. Tit kenna ta\u00f0 allarhelst allar, at ein smekkar ska\u0301pshur\u00f0ina bara aftur, ti\u0301 tingini n\u00e6stan leypa u\u0301t i\u0301 h\u00f8vdi\u00f0 a\u0301 t\u00e6r. Solei\u00f0is var ta\u00f0 i\u0301 hv\u00f8rt fall hja\u0301 m\u00e6r. Nu\u0301 hev\u00f0i eg bra\u0301dliga so deiliga no\u0301gva ti\u0301\u00f0, so eitt ta\u00f0 fyrsta, sum eg fo\u0301r i\u0301 holt vi\u00f0, var at rudda k\u00f8ks ska\u0301pini. Eg fann r\u00e6ttliga no\u0301gv, sum eg faktiskt hev\u00f0i gloymt at eg a\u0301tti. Eg fann b\u00e6\u00f0i mi\u0301na juicemaskinu, blendara, wokgry\u0301tu, brey\u00f0formar, formar av ymiskum slagi, gr\u00f8nmetisdamparan og Cabaret setti\u00f0 hja\u0301 m\u00e6r. Ta\u00f0 gav m\u00e6r ordliga go\u0301\u00f0an hug, at gera meira vi\u00f0 matger\u00f0ina."}, {"text_idx": "#000014", "text": "Her heima hevur vaskimaskinan veri\u00f0 fra\u0301 d\u00f8gndrift. Eg havi vaska\u00f0 \u00f8ll kl\u00e6\u00f0ini, allar jakkarnar, troyggjur, gardinur, pu\u0301tur, teppir, dy\u0301nur, koddar og babykl\u00e6\u00f0ir. Ta\u00f0 er sera ofta vaskipulvur uppa\u0301 tilbo\u00f0, so eg vaska\u00f0i vi\u00f0 go\u0301\u00f0ari samvitsku. Havi ennta\u0301 keypt m\u00e6r eitt eyka turkistativ, so at eg kann hava kl\u00e6\u00f0ini u\u0301ti, ta\u0301 ve\u00f0ri\u00f0 er til ta\u00f0. So taki eg bara stativi\u00f0 inn og kl\u00e6\u00f0ini torna\u00f0 meira inni."}, {"text_idx": "#000015", "text": "Eg v\u00e6nti, at tit allar kunnu vera samdar vi\u00f0 m\u00e6r i\u0301, at b\u00f8rnini eiga alt ov no\u0301gv leikutoy. Mi\u0301n drongur sp\u00e6lir ikki vi\u00f0 helvtina. Kamari\u00f0 hja\u0301 honum er ikki so sto\u0301rt. So pla\u0301ssi\u00f0 er li\u0301ti\u00f0 og leikutoy\u00f0i\u00f0 tekur no\u0301gv pla\u0301ss. Eg gj\u00f8rdi av, at vit b\u00e6\u00f0i i\u0301 felag skuldu sortera alt leikutoy\u00f0i\u00f0. Ta\u00f0 leikutoy\u00f0i\u00f0, sum hann var blivin ov sto\u0301rur til, er koyrt i\u0301 posar, og fer av hu\u0301sinum skjo\u0301tast gj\u00f8rligt. Ta\u00f0 leikutoy\u00f0i\u00f0 sum hann sp\u00e6lur onkunti\u0301\u00f0 vi\u00f0 er goymt burtur, og ver\u00f0ur tiki\u00f0 fram ta\u0301 t\u00f8rvur er a\u0301 ti\u0301."}, {"text_idx": "#000016", "text": "Ta\u0301 eg nu\u0301 ali\u0301kav\u00e6l var i\u0301 gongd, so fo\u0301r eg eisini undir va\u00f0ingina eftir \u00f8llum leikutoy\u00f0inum, sum longu var goymt burtur. Eisini her bleiv gj\u00f8rt uppa\u0301 sama ma\u0301ta, sum leikutoy\u00f0i\u00f0 i\u0301 kamarinum."}, {"text_idx": "#000017", "text": "Hetta er faktiskt eitt sto\u0301rt pluss at sortera leikutoy\u00f0i, ti\u0301 nu\u0301 ti\u0301mur sonurin at sp\u00e6la i\u0301 kamarinum, og eg fa\u0301i fri\u00f0 eina li\u0301tla l\u00f8tu at fa\u0301a m\u00e6r ein HEITAN kaffimunn."}, {"text_idx": "#000018", "text": "Ta\u00f0 er ein gyltur m\u00f8guleiki at fa\u0301a or\u00f0na\u00f0 alt uttanfyri, nu\u0301 ta\u0301 b\u00f8rnini ikki kunnu fer\u00f0ast har tey vilja, men mugu vera heima. Eg havi bru\u0301kt m\u00f8guleikan at rudda\u00f0 upp i\u0301 gar\u00f0inum. Nu\u0301 byrja ju\u0301 va\u0301rblo\u0301murnar at spi\u0301ra, so eg havi lu\u0301ka\u00f0 rundanum t\u00e6r. Tiki\u00f0 alt ta\u00f0 f\u00f8lna\u00f0a burtur, klipt greinarnar a\u0301 tr\u00f8\u00f0unum og hugsa\u00f0 um, hvat skal gerast vi\u00f0 gar\u00f0in og tu\u0301ni\u00f0 nu\u0301 i\u0301 summar."}, {"text_idx": "#000019", "text": "Bilhu\u0301si\u00f0 er eisini rudda\u00f0, alt ta\u00f0 sum ikki bleiv bru\u0301kt er koyrt i\u0301 skrell. Bilurin er vaska\u00f0ur, b\u00e6\u00f0i innan og uttan. Hetta gj\u00f8rdu vit try\u0301 sum eitt familjuprojekt, har vit \u00f8ll vo\u0301ru i\u0301 drakt og rudda\u00f0u og vaska\u00f0u. Ein sera hugnalig l\u00f8ta skal sigast."}, {"text_idx": "#000020", "text": "Eg havi ennta\u0301 rudda\u00f0 tu\u0301ni\u00f0 og gj\u00f8rt kla\u0301rt til ein framti\u0301\u00f0ardreym um at fa\u0301a flisar i\u0301 tu\u0301ni\u00f0 og leggja terassubreyttir, so at vit fa\u0301a ein li\u0301tlan so\u0301lkro\u0301k. M\u00f8guliga fari eg at samla til ein hitapott eisini."}, {"text_idx": "#000021", "text": "Eg havi keypt inn, ti\u0301 eg havi leingi havt ein dreym um, at planta sja\u0301lv okkurt gr\u00f8nmeti\u00f0. Eg havi eisini googla\u00f0 og leita\u00f0 a\u0301 internetinum, eftir hugskotum. So ta\u00f0 ver\u00f0ur ta\u00f0 n\u00e6sta, eg fari i\u0301 gongd vi\u00f0. Ein li\u0301tlan K\u00f8kkenhave i\u0301 gar\u00f0inum."}, {"text_idx": "#000022", "text": "Eg minnist enn sum sma\u0301genta, at omman var von at gera alt hu\u0301si\u00f0 h\u00f8vu\u00f0sreint um va\u0301ri\u00f0 (til pa\u0301skirnar), um summari\u00f0 (til o\u0301lavs\u00f8ku), og so til jo\u0301lar. Eg veit ikki hvussu er vi\u00f0 \u00f8\u00f0rum, men eg havi alti\u0301\u00f0 bru\u0301kt umskyldningin, \u201cEg geri ta\u00f0, ta\u0301 eg fa\u0301i ti\u0301\u00f0\u201d. Javel nu\u0301 havi eg alla ti\u0301\u00f0ina i\u0301 ver\u00f0ini, virkar ta\u00f0 sum um. So eg to\u0301k meg saman og vaska\u00f0i og skrubba\u00f0i eitt og eitt ru\u0301m i\u0301 hu\u0301sinum. Ta\u0301 meini eg vi\u00f0 at ALT bleiv gj\u00f8rt. Vaska\u00f0, st\u00f8vsuga\u00f0, pussa\u00f0 vindeygu og st\u00f8va\u00f0 av. Ta\u0301 eg nu\u0301 ali\u0301kav\u00e6l var i\u0301 gongd, so rudda\u00f0i eg i\u0301 \u00f8llum ska\u0301pum. Eisini koyrdi eg o\u0301ney\u00f0ug ting, sum bara lo\u0301gu til fortre\u00f0 burtur. Nu\u0301 er ta\u00f0 ordliga stuttligt at vera heima, og bara njo\u0301ta mi\u0301ni deiligu hu\u0301s."}, {"text_idx": "#000023", "text": "Eg havi ein ordligan veikleika fyri bo\u0301kum, sp\u00f8lum og kreativum tingum. Men seinastu ti\u0301\u00f0ina var eg blivin r\u00e6ttliga irritera inna\u0301, at alt bara la\u0301 og sl\u00f8ddist allasta\u00f0nis. So eg fo\u0301r i\u0301 gongd vi\u00f0 at hyggja eftir \u00f8llum bo\u0301kunum hja\u0301 m\u00e6r. Har eg leg\u00f0i t\u00e6r i\u0301 tri\u0301ggjar bunkar. \u201cHavi hug at lesa\u201d \u201cHavi lisi\u00f0\u201d og so \u201cOngan a\u0301huga\u201d kalla\u00f0i eg bunkarnar. Ta\u0301 eg var li\u00f0ug vi\u00f0 allar b\u00f8kurnar hja\u0301 m\u00e6r, fann eg faktiskt u\u0301tav, at ta\u00f0 vo\u0301ru no\u0301gvar b\u00f8kur, sum eg ongan a\u0301huga\u00f0 hev\u00f0i i\u0301 at lesa. T\u00e6r sum eg hev\u00f0i lisi\u00f0 blivu so eisini koyrdar i\u0301 hinar ba\u0301\u00f0ar bunkarnar."}, {"text_idx": "#000024", "text": "Ta\u0301 eg var li\u00f0ug vi\u00f0 mi\u0301nar b\u00f8kur, fo\u0301r eg i\u0301 gongd vi\u00f0 uppskriftis b\u00f8kurnar. Har var sama skili\u00f0, no\u0301gvar av teimum eru eisini enda\u00f0ar i\u0301 \u201cOngan a\u0301huga\u201d bunkanum. Eg forseti vi\u00f0 bo\u0301kunum hja\u0301 soninum. Men har itu bunknarnir \u201cLesna\u00f0ur nu\u0301\u201d Lesna\u00f0ur fyrr/seinni\u201d og so \u201cU\u0301T vi\u00f0 teimum\u201d."}, {"text_idx": "#000025", "text": "Hansara bunki\u00f0 av bo\u0301kum sum skuldu u\u0301t av hu\u0301sinum, var v\u00e6l minni enn mi\u0301n. Men eg fann skjo\u0301tt u\u0301tav, at drongurin kemur at mangla b\u00f8kur. So i\u0301 n\u00e6stum fari eg at spyrja mi\u0301ni foreldur, um tey hava nakrar b\u00f8kur, sum eg kann fa\u0301a fra\u0301 okkara barndo\u0301mi. Eisini fari eg at bi\u0301leggja b\u00f8kur fra\u0301 Bo\u0301kaklubbanum."}, {"text_idx": "#000026", "text": "Eftirsum eg var so v\u00e6l i\u0301 gongd, so fo\u0301r eg eisini eftir \u00f8llum sp\u00f8lunum, sum vo\u0301ru i\u0301 hu\u0301sinum. Har vo\u0301ru bara tveir bunkar sum itu \u201cVerandi\u201d og U\u0301T\u201d. Ikki o\u0301v\u00e6nta\u00f0 eftir mi\u0301nari meining, so var bunkin \u201cVerandi\u201d no\u0301gv st\u00f8rri enn \u201cU\u0301T\u201d bunkin. Men to\u0301, so var U\u0301T bunkin eitt sindur sto\u0301rur. Ti\u0301 eg sortera\u00f0i sp\u00f8lini v\u00e6l og vir\u00f0iliga. Tey puslisp\u00f8lini, sum mangla\u00f0u brikkar, sp\u00f8l, sum sonurin er vaksin fra\u0301, og sp\u00f8l sum mangla\u00f0u reglar, brikkar ella a\u0301 anna\u00f0 ha\u0301tt ikki kundu bru\u0301kast, blivu \u00f8ll sortera\u00f0i fra\u0301."}, {"text_idx": "#000027", "text": "Eg elski at vera kreativ, ti\u0301verri so havi eg bru\u0301kt mi\u0301na dy\u0301rabaru ti\u0301\u00f0 til okkurt heilt o\u0301ney\u00f0ugt. Men so kom korona, og hugurin til at vera kreativ kom aftur. Eg fann u\u0301tav, at eg havi samla\u00f0 uppa\u0301 no\u0301gv bras. Perlumotivir vo\u0301ru o\u0301strokin, turka\u00f0 ma\u0301ling og penslar lo\u0301gu og sl\u00f8ddust og ting av alskyns litum og sni\u00f0i lo\u0301gu a\u0301 hillunum. So har gj\u00f8rdi eg ongar bunkar, men to\u0301k ein svartan skrelliposa og ripa\u00f0i alt direkta i\u0301 skrell, sum eg ikki hev\u00f0i a\u0301huga\u00f0 i\u0301. Tru\u0301gv m\u00e6r ella ei, posin bleiv fullur."}, {"text_idx": "#000028", "text": "Ta\u0301 eg nu\u0301 ali\u0301kav\u00e6l var i\u0301 gongd, vi\u00f0 at rudda u\u0301t i\u0301 mi\u0301num kreativu tingum, rudda\u00f0i eg alt ru\u0301mi\u00f0 v\u00e6l og vir\u00f0iliga. So nu\u0301 havi eg eitt kreativt ru\u0301m, sum eg innr\u00e6tta\u00f0i eitt sindur. Planurin er at pynta veggirnir vi\u00f0 kreativum tingum. Eg fekk ordliga blo\u0301\u00f0 uppa\u0301 tonnina, og \u00e6tli at fara at innr\u00e6tta hu\u0301si\u00f0 vi\u00f0 tingum, eg geri sja\u0301lv."}, {"text_idx": "#000029", "text": "Har eru so mi\u0301ni 10 bo\u00f0 uppa\u0301, hvat kann gerast i\u0301 hesum koronati\u0301\u00f0um. Eg havi ein sto\u0301ran dreym um at innr\u00e6tta og ma\u0301la hu\u0301sini. Eisini \u00e6tli eg m\u00e6r, at vera no\u0301gv meira n\u00e6rverandi vi\u00f0 mi\u0301num. Bru\u0301ka ti\u0301\u00f0ina effektivt, b\u00e6\u00f0i i\u0301 hu\u0301sinum og gar\u00f0inum."}, {"text_idx": "#000030", "text": "Koronati\u0301\u00f0in hevur l\u00e6rt meg, at vera betri vi\u00f0 mi\u0301tt deiliga heim. Bru\u0301ka ti\u0301\u00f0 uppa\u0301 at fri\u0301\u00f0ka um heimi\u00f0, halda ta\u00f0 reint og ruddiligt og ikki minst skapa minnir saman vi\u00f0 mi\u0301num i\u0301 okkara prakfulla heimi\u00f0"}, {"text_idx": "#000031", "text": "Beinta er f\u00f8dd og uppvaksin i\u0301 Havn, men er bu\u0301sitandi a\u0301 Sandi. Hon er gift og tey eiga ein son saman. Ta\u0301 sonurin var li\u0301til, uppr\u00e6tta\u00f0i hon ein blogg a\u0301 Facebook og Instragram. Har blogga\u00f0i hon i\u0301 n\u00f8kur a\u0301r. A\u0301hugin fyri at skriva sum heild, hevur alti\u0301\u00f0 veri\u00f0 til sta\u00f0ar. A\u0301hugin fyri innr\u00e6tting kom, ta\u0301 tey fingu egna hu\u0301s. Ta\u0301 sa\u0301 hon at Hu\u0301s og Heim leita\u00f0i eftir bloggarum og hon skunda\u00f0i s\u00e6r at s\u00f8kja, og var so heldig at fa\u0301a ja\u0301ttandi svar. Til dagligt skrivar hon heimanifra\u0301 vegna pi\u0301nu i\u0301 rygginum. Hennara a\u0301hugama\u0301l eru familjan, hennara hundar, skriving, innr\u00e6tting matger\u00f0, vinir, gongutu\u0301rar og so elskar hon eisini at vera kreativ uppa\u0301 no\u0301gvar ymiskar ma\u0301tar. Hon da\u0301mar sera v\u00e6l endurny\u0301tslu, b\u00e6\u00f0i til innr\u00e6tting, shopping og at vera kreativ."}]